# kazeg
## Brezhoneg
### Etimologiezh

    Meneget er C'hatolikon casec.
    Da geñveriañ gant ar gerioù caseg e kembraeg, kasek e kerneveureg ha cassica e galianeg.
    Deuet eus ur ger keltiek *kankstikā, a zeufe eus ur wrizienn indezeuropek *ḱonk-, heñvel ouzh hengst « marc'h kalloc'h » e nederlandeg, šankùs « liant, mibin » e lituaneg.

### Anv-kadarn

kazeg /ˈkɑːzek/ benel (liester kazegenned, kazekenned, kezegenned, kezekenned)
* (Loenoniezh) Parez ar marc'h.
** Ar buoc'hed, unan hag unan, ar gazeg, an ebeul a gemeras hent ar c'hraou, en noz o tont. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)
** Gwinkal a ra ho kazeg ? — (Jules Gros, Le trésor du breton parlé Deuxième Partie, 1970, p. 244.)
** Skei a ra ho kazeg ? — (Jules Gros, Le trésor du breton parlé Deuxième Partie, 1970, p. 244.)
** Hennez zo diouhar dindannañ evel ur gazeg tri bloaz. — (TBP?, p. ?.)
* ar gazeg a-raok:
** Ro eun taol fouet d'ar gazeg a-raog. — (Jules Gros, Le trésor du breton parlé Deuxième Partie, 1970, p. 164.)

#### Deveradoù

* kazeg-koad
* kazeg-vezevenn

#### Troioù-lavar

* bezañ pell diouzh e gazeg #Pell emañ Yann diouzh e gazeg.
* bezañ kazeg, chom kazeg, ober kazeg
* komz brezhoneg evel ur gazeg

#### Krennlavaroù

* A-ziwar moue ar gazeg e vez paket an ebeulez — (?, p. ?.)
* Ur gazeg kamm a ya pell. — (Jules Gros, Le trésor du breton parlé Troisième Partie, 1974, p. 304.)
* Pa vez lavaret «hei !» d'ar gazeg wenn E vez lavaret d'an harnez penn-da-benn. — (Jules Gros, Le trésor du breton parlé Troisième Partie, 1974, p. 305.)
* Dreist moue ar gazeg koz e vez kabestret an ebeulez. — (Jules Gros, Le trésor du breton parlé Troisième Partie, 1974, p. 311.)

### Divinadell

* -Peder bazh-fank, ur skubellenn hag ur bank? - Ur gazeg. — (Jules Gros, Le trésor du breton parlé Troisième Partie, 1974, p. 333.)

#### Troidigezhioù

* alamaneg : Stute
* esperanteg : ĉevalino
* euskareg : behor
* galleg : jument benel
* gresianeg : φοράδα (foráda)
* hungareg : kanca
* italianeg : cavalla
* iwerzhoneg : láir
* kembraeg : caseg
* kerneveureg : kasek
* latin : equa
* latveg : ķēve benel
* lituaneg : kumelė benel
* nederlandeg : merrie
* okitaneg : èga benel , cavala benel
* poloneg : klacz benel , kobyła benel
* saozneg : mare
* skoseg : làir benel
* spagnoleg : yegua benel
* turkeg : kısrak

### Daveoù

Roll an daveoù :
* : Albert Deshayes, Dictionnaire étymologique du breton, Douarnenez, Le Chasse-Marée, 2003, p. 375
* : Guus Kroonen, Etymological Dictionary of Proto-Germanic, Leyden, Brill, 2013, p. 209.